Mense met X-Staal sig - Forum Topic
Total Topics: 23 450
Total Replies: 264 911
Total Views: 83 685 671
Forums / 2. FAQ & General Chat / Mense met X-Staal sig
topics: 12 113
replies: 146 652
views: 39 577 120
Mense met X-Staal sig
14 Jan, 2022 @ 11:14:37 am
Ons het vanoggend vanaf Hartenbos na Stilbaai gery, die eerste 50 km of so is baie swaar mis. Ek het amper veilig gevoel teen ongeveer 70k/h. Nogtans het verskeie voertuie, oa 'n passiëntevevoer ambulans en 'n Quantum minubus verbygagaan en teen 'n hoë spoed in die mis verdwyn. Verskei voertuie het selfs oor sperstrepe verbygegaan. Die mis was so dig dat daar geen kans sou wees om iets te doen op die oomblik dat jy die voertuig van voor sien nie. Ek kon dit ook nie waag om links van die sperstreep te ry nie want ek sou ook nie betyds kon stop as daar dalk voergangers of 'n stilstaande voertuig was nie. Jy mag dit ook slegs doen as jy dit veilig kan doen, wat vanoggend gladnie moontlik was nie. Toe wonder ek hoe sien die mense deur die mis terwyl ek dit nie kan doen nie- het hulle dank spesiale X-Straalvisie?
Daar was ook verskeie voertuie van voor af wat geen ligte aangehad het nie of slegs parkeerligte. Dit is moeilik genoeg om aankomende ligte is sulke mis te sien en sonder ligte sien jy die voertuig eers as hy 'n paar tree van jou af is. Geen wonder daar is so baie kop teen kop botsings nie.
14 Jan, 2022 @ 12:09:21 pm
Het dit baie ervaar toe ek nog vroeg oggend die pad gery het na my bestemming om inspeksies te gaan doen.
Veral op die Hoëveld na Nelspruit of af Piet Retief toe.
Daar is seker wat dink hulle het X straal visie.
14 Jan, 2022 @ 16:17:56 pm
Ons het hom so erg gekry een jaar op pad terug van Durban af. Dit was net voor Pietermaritzburg. Dit was so erg dat ons met die karavaan aan die geel streep moes gebruik om rigting te hou. Al is die pad n dubbel baan, het mense nog steeds te vinnig gery in die mis. Voorentoe, het n kar onder n trok ingery omdat die trok n ander trok verby gegaan het.
So ja.....nie slim om te vinnig te ry nie. Maar nou moet jy ook passop vir die wat in jou agter end gaan vas ry omdat jy n veilige spoed ry.
16 Jan, 2022 @ 10:24:29 am
deel van die mensdom is nie bang om dood tegaan nie gee ook nie om om dood temaak nie.
Dis mos hulle reg om op die pad met 'n voertuig tewees.
16 Jan, 2022 @ 15:25:55 pm
Ek dink baiemaal ons as mense oorskat ons eie intelligensie. Ons, of altans, baie van ons, het min vermoë om probleme vooruit te voorsien en daarvoor voorsiening te maak. Bogenoemde voorbeelde en wat Geert sê spesifiek is gevalle daarvan. Dink ook maar aan mense wat versuim om te beplan vir hulle aftrede. Mense bedank baiemaal uit 'n werk bloot om hulle opgehoopte pensioengeld in die hande te kry, soms om uit hulle huidige skuld te kom maar soms ook om iets te kan koop waarsonder hulle voel hulle kan nie sonder klaarkom nie. Of jy nou min of baie verdien, die enigse volhoubare plan is tog om binne jou vermoë te leef en voorsiening te maak vir reënerige dae wat kan kom. Mense versuim soms om mediese of ander versekering uit te neem om geld te bespaar en kom dan op 'n kol tot die wrede werklikheid te staan dat hulle dit eerder moes gedoen het. Dis nie noodwendig oënskynlik minder ontwikelde of minder intelligente mense wat so maak nie en netso is dit ook nie noodwendig oënskynlik ontwikkelde of slim mense wat voortuit dink nie. Ons huishulp van baie jare, byna heeltemal ongeletterd, 'n enkel ma van verskeie kinders, het dit reggekry om 'n kleiner huisie uit haar inkomste te bou en later selfs 'n groter heel gerieflike een. Sy het ook nog 'n broer finansiëel moes onderhou en dit was juis hy wat die bouwerk gedoen het met die geld wat ons huishulp voorsien het. Dit lyk onmoontlik dat 'n bestuurder nie kan voorsien dat daar dalk 'n voertuig in sy pad gaan wees as hy teen 'n blinde hoogte oor 'n sperstreep verbysteek nie, maar dit gebeur elke dat oral op ons paaie. So 'n bestuurder beplan tog nie moord of selfmoord nie- hy dink net nie.
16 Jan, 2022 @ 17:40:02 pm
Ons het n proffie op universiteit gehad wat ons onverantwoordelikke studente baie lewenslesse geleer het. Een wat vir my altyd uitgestaan het was " As jou uitgangspunt verkeerd is sal die werklikheid hom wreek". As jou dade onverantwoordelik is gaan jy iewers daaroor verantwoordelikheid moet aanvaar of jy daarvan hou of nie.........en dit is meestal tragies vir jouself.